अतलास पर्वत
अतलास पर्वत या ऐटलस पर्वत () पशिमोत्तरी अफ़्रीका में स्थित एक २,५०० किमी लम्बी पर्वत शृंखला है। यह मोरक्को, अल्जीरिया और तूनीसीया के देशों से निकलती है और इसका सबसे ऊँचा पहाड़ दक्षिण-पश्चिमी मोरक्को में स्थित ४,१६७ मीटर (१३,६७१ फ़ुट) लम्बा तूबक़ाल () पर्वत है। अतलास पर्वतों की श्रेणियाँ भूमध्य सागर और अंध महासागर के साथ लगे तटीय क्षेत्र को सहारा रेगिस्तान से बांटती हैं। इस पर्वतीय इलाके में रहने वाले लोग मुख्य रूप से बर्बर जाति के हैं।
खुम्बुत्से
खुम्बुत्से महालंगूर हिमाल पर्वतमाला में स्थित एक पर्वत है जिसकी ऊंचाई 6636 मी अथवा 21771 फीट है। यह माउंट एवरेस्ट के (6 किमी) पश्चिम मे पहला पर्वत है और ठीक इसके पश्चिम में लिंगट्रेन पर्वत है। इसके दक्षिण में खुम्बु ग्लेशियर और उत्तर में रंगबुक ग्लेशियर है। यह नेपाल के सोलुखुम्बु जिला के सागरमाथा क्षेत्र और तिब्बत स्वायत्त क्षेत्र चीन की सीमा पर स्थित है। खुम्बुत्से का नाम पर खुम्बू घाटी और खुम्बू ग्लेशियर भी है। यह खुम्बू घाटी के माथे पर अपने स्थान को इंगित करता है, जिसके नीचे खुम्बु ग्लेशियर बहता है। यह दक्षिणी एवरेस्ट बेस कैंप के ऊपर के मुख्य तीन पहाड़ों में से एक है, अन्य दो लिंगट्रेन और पूमोरी है। एवरेस्ट बेस कैंप के लिए खुम्बू घाटी में प्रवेश करते ही गोरक शेप सहित पास के ट्रेकिंग मार्गों से यह हमेशा देखा जा सकता है।